
24-TA-205: Rīkojuma projekts (Vispārīgais)
Par robežšķērsošanas vietas “Silene” darbības apturēšanu (neatjaunošanu) uz Latvijas Republikas – Baltkrievijas Republikas valsts robežas
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
1. Ņemot vērā īstenotos pasākumus nesamērīgi lielo Latvijas Republikas–Baltkrievijas Republikas valsts robežas nelikumīgās šķērsošanas un tās mēģinājumu skaita novēršanai un Somijas pieredzi jautājumā par attiecīgo robežšķērsošanas vietu slēgšanu uz Somijas – Krievijas Federācijas valsts robežas saistībā ar lielu migrantu pieaugumu tajās, un nepieciešamību novērst iespējamo apdraudējumu Latvijas Republikas iekšējai drošībai, no 2024. gada 11. februāra apturēt (neatjaunot) uz autoceļa izveidotu robežšķērsošanas vietu “Silene” darbību.
	Priekšlikums (ĀM - 29.01.2024.)
Ievērojot Latvijas Republikas valdības un Baltkrievijas Republikas valdības vienošanās par robežas caurlaides punktiem 5.panta nosacījumus, izteikt rīkojuma 1.punktu šādā redakcijā:

 
Piedāvātā redakcija
Ņemot vērā nepieciešamību novērst Latvijas Republikas–Baltkrievijas Republikas valsts robežas nelikumīgo šķērsošanu un tās mēģinājumus un, lai mazinātu apdraudējumu Latvijas Republikas iekšējai drošībai, no 2024. gada 11. februāra apturēt robežšķērsošanas vietas “Silene” darbību.
	Ņemts vērā
-
	 Pamatojoties uz Ministru kabineta iekārtas likuma 33. panta pirmo daļu, kā arī ņemot vērā nepieciešamību novērst Latvijas Republikas–Baltkrievijas Republikas valsts robežas nelikumīgo šķērsošanu un tās mēģinājumus un, lai mazinātu apdraudējumu Latvijas Republikas iekšējai drošībai, no 2024. gada 11. februāra apturēt (neatjaunot) uz autoceļa izveidotu robežšķērsošanas vietu “Silene” darbību.


 

	2.
	Rīkojuma projekts
2. Ārlietu ministrijai nodrošināt Baltkrievijas Republikas informēšanu par pieņemto lēmumu.
	Priekšlikums (ĀM - 29.01.2024.)
Ņemot vērā Ārlietu ministrijas  jau sniegto paziņojumu Baltkrievijas  pusei par  Silenes robežšķērsošanas vietas darbības apturēšanu 2023.gada 19.septembrī, lūdzam izslēgt  no rīkojuma projekta 2. punktu.
Piedāvātā redakcija
-
	Ņemts vērā
-
	-

	3.
	Anotācija (ex-ante)
1.2. Mērķis
	Priekšlikums (ĀM - 29.01.2024.)
Ievērojot Latvijas Republikas valdības un Baltkrievijas Republikas valdības vienošanās par robežas caurlaides punktiem 5.panta nosacījumus, precizēt 1.2.sadaļas tekstu šādā redakcijā:

 
Piedāvātā redakcija
Ņemot vērā nepieciešamību novērst Latvijas Republikas–Baltkrievijas Republikas valsts robežas nelikumīgo šķērsošanu un tās mēģinājumus un, lai mazinātu apdraudējumu Latvijas Republikas iekšējai drošībai, no 2024. gada 11. februāra apturēt uz autoceļa izveidotu robežšķērsošanas vietas “Silene” darbību.
	Ņemts vērā
-
	1.2. Mērķis

	4.
	Anotācija (ex-ante)
1.2. Mērķis
	Priekšlikums (ĀM - 29.01.2024.)
Precizēt informāciju par Silenes robežšķērsošanas vietas darbības apturēšanu 2023.gada 19.septembrī.
Piedāvātā redakcija
Saskaņā ar 2023.gada  19. septembra grozījumiem minētā rīkojuma 1.1 punktā Silenes robežšķērsošanas vietas darbība apturēta.

 
	Ņemts vērā
-
	1.2. Mērķis

	5.
	Anotācija (ex-ante)
1.5. Pēcpārbaudes (ex-post) izvērtējums
	Priekšlikums (ĀM - 29.01.2024.)
Anotācijas 5.sadaļā norādīt, ka rīkojums atbilst Latvijas Republikas valdības un Baltkrievijas Republikas valdības vienošanās par robežas caurlaides punktiem 5.panta nosacījumiem.
Piedāvātā redakcija
Ministru kabineta rīkojums atbilst Latvijas Republikas valdības un Baltkrievijas Republikas valdības vienošanās par robežas caurlaides punktiem 5.panta nosacījumiem.
	Ņemts vērā
-
	1.5. Pēcpārbaudes (ex-post) izvērtējums



